
SØGER  LÆRDOM  VED  LÆSNING  OG  VED  TRO 


NUMMER    11 


1.  JUNI  1930 


79.  AARGANG 


STRÆB  EFTER  DET  HØJESTE! 

Det  aktive  Medlem  af  Jesu  Kristi  Kirke  af  Sidste  Dages 
Hellige  stræber  efter  den  højeste,  den  celestiale  Grad  af  Her- 
lighed. Vejen  til  at  naa  denne  er  blevet  vist  os.  Vor  Daabs- 
ordinance  er  Indgangen  til  Guds  Rige,  til  den  himmelske 
Herlighed.  Vore  Missionærer  gaar  ud  i  Verden  for  at  vise 
Menneskene  denne  Vej.  Alle  vore  Tempelordinancer  er  knyt- 
tet til  denne  himmelske  Herlighed. 

Ofte  siges  der  til  os:  »Mormonerne  er  da  meget  egoistiske, 
saadan  som  de  af  alle  Kræfter  stræber  efter  at  opnaa  den 
højeste  Grad  af  Herlighed.«  Hvis  vi  virkelig  var  egoistiske, 
vilde  vi  aldrig  gøre  dette.  Vi  tjener  Gud  bedst  ved  at  tjene 
hverandre.  Vi  overvinder  lettest  det  onde  ved  at  gore  det 
gode.  Bibelen  siger:  »Enhver  vil  faa  Løn  efter  sine  Gernin- 
ger.« Naar  Mennesket  søger  det  lave,  synker  det  nedad.  Naar 
det  stræber  efter  det  høje,  stiger  det  opad. 

Den  Himmel,  vi  engang  vil  naa,  vil  være  den  Himmel,  vi 
fortjener.  Ved  Frelserens  Forsoning  bliver  alle  Mennesker 
forlost  fra  Graven,  men  vor  Ophøjelse  beror  ganske  paa  vor 
egen  Fortjeneste.  Vi  vil  ikke  gerne  vente  i  Tusinde  Aar  paa 
at  faa  vore  Legemer.  Vi  stræber  efter  at  komme  frem  i  den 
forste  Opstandelse.  I  Arbejdet  har  vi  Glæde.  Evig  vedvarende 
Glæde  faar  vi  kun  ved  at  stræbe  efter  det  højeste. 

(Fra  »Der  Stern«.) 

DEN  DANSKE  MISSION. 

AFLØSNING. 

Ældste  Ira  A.  Christensen,  der  har  virket  i  den  danske 
Mission  i  27  Maaneder,  deraf  de  sidste  13  Maaneder  som 
Præsident  over  Aalborg  Distrikt,  er  blevet  hæderligt  afløst 
fra  sin  Mission  med  Tilladelse  til  at  rejse  hjem. 

Vi  ønsker  ham  en  behagelig  Hjemrejse. 

FORFLYTTELSER. 

Ældste  James  G.  Ostergaard  er  blevet  forflyttet  fra  Aalborg 
til  Island,  Ældste  F.  Lynn  Michelsen  fra  Esbjerg  til  Island, 
Ældste  Victor  D.  Shurtliff  fra  Aalborg  til  København  og 
Ældste  Leslie  T.  Hintze  fra  København  til  Esbjerg. 

NYE  DISTRIKTSPRÆSIDENTER. 
Under  Foraarskonferencerne  er  der  blevet  indsat  nye  Di- 
striktspræsidenter  i  tre  Distrikter.  I  Esbjerg  er  Ældste  Theo- 
dore  G.  Jacobsen  blevet  indsat  i  Stedet  for  Ældste  Sylvester 
W.  Muir,  der  er  afløst  fra  sin  Mission.  I  Aarhus  er  Distrikts- 
præsidenten,  James.  G.  Ostergaard,  forflyttet  til  Island,  og 
Ældste  Lars  P.  Jensen  er  blevet  indsat  i  hans  Sted.  I  Aalborg 
er  Ældste  Niels  P.  Andersen  indsat  i  Stedet  for  Ira  A.  Chri- 
stensen, der  er  afløst  fra  sin  Mission. 

BESKIKKELSE. 
Søster  Marie  Jensen  fra  Salt  Lake  City,  der  ankom  til  Dan- 
mark for  et  Par  Maaneder  siden,  er  blevet  beskikket  til  at 
udføre  Missionsarbejde  i  den  danske  Mission.  Autoritet  for 
hendes  Beskikkelse  er  modtaget  fra  Kirkens  Første  Præsi- 
dentskab, og  hun  blev  beskikket  og  velsignet  til  sit  Missions- 
arbejde af  Missionspræsident  Holger  M.  Larsen  den  14.  Maj. 
Hun  vil  arbejde  i  Aarhus,  hvor  hendes  Mand,  Ældste  Lars 
P.  Jensen,  er  Distriktspræsident. 

Holger  M.  Larsen, 
Missionspræsident. 

DØDSFALD. 

Søster   Kristjane   S.   Gregersen   Madsen,  hjemmehørende   i 
Vejle,  afgik  ved  Døden  den  17.  April,  55  Aar  gammel. 
Begravelsen  foregik  den  21.  April. 

Broder  Kai  Emanuel  Pedersen,  Søn  af  Søster  Johanne  Pe- 
dersen, afgik  ved'  Døden  paa  Aalborg  Kommunehospital  Tirs- 
dag den  22.  April,  28  Aar  gammel. 

Begravelsen  foregik  fra  Kapellet  Søndag  den  27.  April  un- 
der Ledelse  af  Distriktspræsident  Ira  A.  Christensen. 

* 

Broder  Peter  Jørgensen  Fischer,  Aarhus,  afgik  ved  Døden 
den  17.  April,  78  Aar  gammel,  og  blev  begravet  fra  Kapellet 
Onsdag  den  23.  April.  Forsamlingen  sang  til  Begyndelse  Sal- 
men: »Tænk  naar  en  Gang  den  Taage  er  forsvunden«,  hvor- 
efter Ældste  Robert  L.  Ericksen  aabnede  med  Bøn.  Derefter 
sang  man  Salmen:  »Ej  sørg  for  dem«.  Distriktspræsident 
James  G.  Østergaard  talte  ved  Baaren,  og  Ældste  Paul  L. 
Pehrsen  sluttede  med  Bøn. 

Ved  Graven  sang  man:  »Nærmere,  Gud  til  dig«,  hvorefter 
Broder  Hans  Jensen  indviede  Graven. 

* 

Broder  Kurt  Eluf  Benny  Strømberg,  12  Aar  gammel,  Son 
af  Broder  Johan  Hugo  Strømberg,,  døde  den  8.  Maj  og  blev 
begravet  paa  Gladsaxe  Kirkegaard  den  16.  Maj. 

Begravelseshøjtideligheden,,  som  blev  ledet  af  Grensforstan- 
der  Jens  P.  Hansen,  blev  aabnet  med  Bøn  af  Broder  Thorvald 
Bregentoft.  Der  var  korte  Taler  af  Broder  Christian  Larsen 
og  Missionspræsident  Holger  M.  Larsen.  Christian  Nielsen 
sluttede  med  Bøn.  Sangene  blev  udført  af  Kobenhavns  Grens 
Sangkor  under  Ledelse  af  Valdemar  Jakobsen. 

Distriktspræsident  Carl  M.  Nielsen  indviede  Graven. 


SØNDAGSSKOLEN 


NADVERVERS  OG  KORLEKTIE 
for  Juni  1930. 
Nadververs: 

»Til  Minde  om  det  brudte  Kød 
vi  tager  det  brudte  Brød, 
og  bevidner  ved  denne  Kalk  paany 
vor  Tro  paa  Kristus,  vor  Gud.« 
Korlektie: 
Profeten  Esajas  2.  Kap.,  2. — 3.  Vers. 
»Og  det  skal  ske  i  de  sidste  Dage,  da  skal  Herrens  Hus's 

Bjerg  være  grundfæstet  paa  Bjergenes  Top  og  ophojet  over 
Højene,  og  alle  Hedningefolk  skal  strømme  hen  til  det. 

Og  mange  Folkeslag  skal  komme  og  sige:  Kom  og  lad  os  gaa 
op  til  Herrens  Bjerg,  til  Jakobs  Guds  Hus,  for  at  han  maa 
lære  os  sine  Veje,  og  vi  maa  vandre  paa  hans  Stier!  Thi  fra 
Zion  skal  udgaa  Lov,  og  Herrens  Ord  fra  Jerusalem.« 

* 

EMNER  FOR  ¥/2  MINUTTERS  TALER. 

8.  Juni:  1)  Hvad  kan  man  gøre  for  at  beskytte  Samfundets 
Helbred?  2)  Hvad  kan  man  gøre  for  at  beskytte  hvert  en- 
kelt Individs  Helbred? 

15.  Juni:  1)  Hvorledes  kan  en  Dreng  hædre  sin  Moder? 
2)  Hvorledes  kan  en  Pige  hædre  sin  Moder? 

22.  Juni:  1)  Hold  ud  —  Sejren  kan  være  nær  forhaanden. 
(Jakobs  Kamp  med  Engelen).  2)  Hvorledes  kan  gode  For- 
sætter blive  virkeliggjorte? 

* 

MEDDELELSE  TIL  LÆSERNE. 
Som  det  vil  ses,  indeholder  dette  Nummer  Søndagsskole- 
lektier  for  kun  tre  Søndage.  Den  fjerde  Søndag  bliver  da  at 
benytte   til   Repetition,   eller  hvad  de   respektive   Bestyrelser 
maatte  bestemme. 


Lektier  for  senior  og  junior  Klasse. 

LEKTIE  FOR  FØRSTE  SØNDAG  I  JUNI. 

Karakterens  Opbygning  er  en  af  Livets  Hovedopgaver. 
Henvisning:  Math.  7:  21—28. 

Alle  de  store  religiøse  Ledere  har  givet  Karakter-Opbygnin- 
gen en  fremskudt  Plads  i  deres  Forkyndelse.  Det  var  ikke 
alene  Jesus  Kristus,  men  ogsaa  Konfucius,  Buddha,  Zoroaster, 
Sokrates  og  mange  andre.  Det  har  været  Kærlighed  til  Sand- 
heden og  en  ufravigelig  Retskaffenhed,  som  har  præget  disse 
Mænd  og  givet  deres  Forkyndelse  Liv. 

Karakter  og  Videnskab:  De  sidste  100  Aar  har  været  en 
Videnskabens  Tidsalder.  Alt  har  været  indstillet  paa  at  op- 
dage og  klassificere  Kendsgerninger.  »Giv  os  Kendsgernin- 
ger!« har  været  det  herskende  Valgsprog.  Og  det  er  et  sundt 
Valgsprog,  forudsat  at  det;  gaar  langt  nok  til  at  dække  det 
aandelige  og  moralske  saa  vel  som  det  fysiske  og  intellek- 
tuelle. 

Mange  Videnskabsmænd  tror,  at  en  videnskabelig  Kund- 
skab om  Kendsgerningerne  er  nok  til  at  løse  alle  Livets  Pro- 
blemer. De  glemmer,  at  ogsaa  andre  Ting  maa  tages  i  Be- 
tragtning end  Fysiologi  og  Biologi. 

Paa  Grund  af  disse  Videnskabers  Fremgang  har  Hr.  Hal- 
dane  i  sin  Bog  »Deodalus«  udmalet  et  straalende  Fremtids- 
perspektiv for  den  menneskelige  Race.  Ingen,  som  interesse- 
rer sig  for  sociale  Sporgsmaal,  vil  nogensinde  benægte  Betyd- 
ningen af  disse  Videnskaber.  Det  fejlagtige  er  bare  Paastan- 
den  om,  at  Kendskabet  til  disse  Videnskaber  er  det  eneste, 
som  har  nogen  Betydning. 

Videnskaben  sætter  Menneskene  istand  til  at  forstaa  deres 
Opgaver  og  Hensigter  mere  klart.  Hvis  deres  Hensigter  er 
gode,  er  dette  en  Fordel.  Er  de  onde,  er  det  et  Tab.  Viden- 
skab er  ingen  Erstatning  for  Dyd.  Hjertet  er  ligesaa  nødven- 
dig for  et  godt  Liv  som  Hovedet. 

Hvis  Menneskene  var  saa  forstandige,  at  de  i  deres  Opfor- 
sel  altid  forsøgte  at  naa  de  Resultater,  som  er  værdige  at 
stræbe  efter,  saa  vilde  Intelligens  være  nok  til  at  gore  Verden 
næsten  til  et  Paradis.  Hvad  der  er  godt  for  eet  Menneske,  er, 
naar  alt  kommer  til  alt,  ogsaa  godt  for  et  andet.  Men  det  er 
Menneskenes  egne  Lidenskaber,  som  forstyrrer  deres  sunde 
Dommekraft.  Dersom  de  føler  en  Tilskyndelse  til  at  skade 
andre,  overtaler  de  sig  selv  til  at  tro,  at  det  er  i  deres  Inter- 
esse at  gøre  saa.  De  vil  derfor  ikke  handle  paa  en  Maade,  som 
i  Virkeligheden  er  i  deres  egen  Interesse,  medmindre  de  ledes 
af  ædle  Motiver,  som  ikke  først  og  fremmest  søger  deres  eget 
Bedste.  Dette  er  Grunden  til,  at  Hjertet  er  ligesaa  vigtigt  som 
Hovedet. 

Videnskab  har  ikke  givet  Menneskene  mere  Selvkontrol 
eller  mere  Godhed.  Et  Aeroplan  kan  benyttes  saavel  til  at 
kaste  Bomber  som  til  at  bringe  Hjælp  til  de  Nodlidende. 
Kendskabet  til  Bakterier  kan  ligesaa  vel  benyttes  til  at  paa- 
fore Sygdom  som  til  at  bekæmpe  denne.  Menneskene  maa 
lære,  at  Videnskaben  kun  gør  godt,  naar  den  bliver  benyttet 
i  det  godes  Tjeneste.  Og  dette  kræver  Selvkontrol  og  moralsk 
Karakter. 

Karakter  og  Økonomi:  Karakter  er  ogsaa  den  mest  betyd- 
ningsfulde Faktor  i  den  økonomiske  Verden.  I  denne  Indu- 
striens Tidsalder  har  materiel  Rigdom  spillet  en  saa  stor 
Rolle,  at  mange  er  kommet  til  at  betragte  den  som  Maalestok 
for  et  lykkeligt  Liv.  Det  bliver  nu  imidlertid  mere  og  mere 
indlysende,   at   medmindre   dette   industrielle    System   hviler 

paa  et  moralsk  Grundlag,  har  det  ingen  som  helst  Garanti  for 
Varighed.  Det  er  den  rigtige  Brug,  som  afgør  den  endelige 
Betydning  for  Racen,  baade  med  Hensyn  til  materiel  Rigdom 
og  Kundskab. 

Karakter  og  Borgerskab:  I  denne  Frihedens  Tidsalder  stræ- 
ber vi  saa  meget  efter  Frihed  og  Rettigheder,  at  vi  glemmer 
at  tænke  paa,  at  disse  Ting  medfører  Ansvar  og  Pligter.  Vi 
glemmer,  at  Frihed  og  Rettigheder  maa  fortjenes,  og  de  for- 
tjenes kun  ved  Opfyldelsen  af  de  Forpligtelser,  som  ganske 
naturligt  knyttes  til  disse  Ting.  (Se  Pagtens  Bog  130.  Kap.: 
20—21.) 

Sporgsmaal: 

1.  Hvorfor  er  Karakter  mere  nødvendig  end  den  blotte  Kund- 
skab? 

2.  Vis,  hvorledes   Karakter  er  den  vigtigste   Ting   i   Forret- 
ningslivet. 

3.  Hvorfor  er  Karakter  saa  nødvendig  i  ens  Søgen  efter  Sand- 
heden? 

4.  Hvorfor  er  Karakter  saa  nødvendig  for  et  lykkelig  Familie- 
liv? 

5.  Spiller  Karakteren  nogen  Rolle  i  det  borgerlige  Liv?  Hvil- 
ken? 

6.  Kan  Videnskab  løse  Livets  Problemer  og  give  et  Menneske 
Herredomme  over  dets  Svagheder? 


LEKTIE  FOR  ANDEN  SØNDAG  I  JUNI. 

Selvrespekt  —  vort  Hovedmotiv. 

Ved  en  sund  Selvrespekt  mener  vi  en  ærlig  Paaskønnelse 
af  ens  egne  Talenter,  Færdigheder  og  gode  Egenskaber,  saa 
vel  som  en  Erkendelse  af  ens  Begrænsning  og  Svagheder. 

Spørgsmaalet  om  at  finde  det  bedste  Motiv  for  Elevernes 
Anstrengelser  har  beskæftiget  Pædagogerne  igennem  lange 
Tider,  og  dog  er  det  i  de  fleste  Tilfælde  blevet  uløst.  De  mest 
forskelligartede  Tilskyndelser  er  blevet  anvendt.  Penge  og 
Magt  er  blevet  brugt  som  Lokkemiddel.  Konkurrence  af  en- 
hver Art  har  været  praktiseret.  Baade  Individ-  og  Gruppe- 
interesser har  været  anvendt  paa  næsten  alle  Arbejds- 
omraader. 

Det  er  ikke  vor  Hensigt  at  fraraade  Brugen  af  nogen  af 
disse  Motiver  der,  hvor  de  er  paa  sin  Plads.  Men  vi  vil  hellere 

fastslaa  et  Motiv,  som  kan  forene  alle  de  andre  til  eet.  Dette 
Hovedmotiv  kan  udtrykkes  saaledes:  »Lær  et  Barn  Selv- 
respekt.« Det  vil  sætte  det  istand  til  at  .se  og  paaskonne  sine 
personlige  Fordele  og  sine  Muligheder  for  et  rigt  og  skont 
Liv.  Lad  det  gennem  de  første  Skoleaar  lære  sig  selv  at  kende. 

Alle  Lærere  ved,  hvor  umulig  det  er  at  faa  Børn  til  at  ud- 
fore noget  anstrengende  Arbejde,  dersom  de  ikke  ojner  nogen 
Belønning.  Mange  Lærere  har  under  sit  Arbejde  med  at 
bringe  Eleven  Kundskaber  glemt  at  bringe  ham  Kundskab 
om  ham  selv. 

Paa  den  anden  Side  har  der  været  Tusinder  af  Drenge  og 
Piger,  som  har  kæmpet  sig  gennem  Skoleaarene,  ofte  med 
store  Vanskeligheder,  blot  fordi  de  havde  en  lysende  Stjerne 
at  se  frem  til.  Der  findes  en  saadan  Stjerne  for  alle  Drenge 
og  Piger,  dersom  de  bare  kan  se  den.  Det  er  deres  egen  frem- 
tidige Personlighed. 

Enhver,  som  har  Selvrespekt  som  sit  Hovedmotiv,  vil  efter- 
haanden  forstaa,  at  hans  Muligheder  for  Vækst  og  Udvikling 
er  ubegrænsede,  dersom  han  er  villig  til  at  anstrenge  sig.  Han 
vil  ogsaa  finde,  at  det  modsatte  er  rigtigt:  at  den,  som  venter 
at  faa  noget  for  intet,  kun  vil  hoste  Sorg  og  Skuffelse. 

Der  er  faa  Ting,  som  bringer  større  Glæde  end  Selvovervin- 
delse. Mennesket  soger  instinktmæssig  efter  Frihed,  Frihed 
for  andres  Herredomme,  Frihed  til  at  herske  over  sine  egne 
utøjlede  Egenskaber,  som  vil  lede  til  Forfængelighed,  Mis- 
undelse og  Egoisme,  og  Frihed  til  at  gaa,  hvor  dets  Intelli- 
gens byder  det  at  gaa.  Der  er  hos  ethvert  menneskeligt  Væsen 
en  ubevidst  Trang  til  at  leve  efter  Principper  mer  end  efter 
Stemninger.  Det  er  Lærerens  Pligt  at  bringe  denne  ubevidste 
Følelse  til  Bevidsthed. 

En  Mand  sad  engang  ved  Bredden  af  Colorado-Floden.  Som 
han  sad  der  imellem  de  mægtige  Klipper,  folte  han  sig  til- 
skyndet til  at  tænke:  »Hvor  store  og  mægtige  er  ikke  Guds 
Gerninger,  og  hvor  ringe  og  ubetydeligt  er  ikke  et  Menneske.« 

En  Tid  senere  stod  han  paa  Toppen  af  Woolworth-Bygnin- 
gen  i  New  York.  Da  han  stod  der  og  betragtede  alt  det  vid- 
underlige Arbejde,  der  var  udfort  af  Menneskehænder,  tænkte 
han:  »Hvor  store  er  ikke  Menneskets  Gerninger.«  Men  pludse- 
lig kom  denne  Tanke  til  ham:  »Men  storre  end  alt  andet  er 
dog  Mennesket  selv  —  Mennesket,  som  kan  staa  her  og  se  og 
forstaa  —  og  —  hvad  der  er  endnu  storre  —  som  kan  paa- 
skønne og  fryde  sig  over  alle  disse  Ting.« 

Mennesket,  skabt  i  Guds  Billede,  er  Guds  største  Værk. 

Spørgsmaal: 

1.  Forklar,  hvad  De  mener  med  en  sund  Selvrespekt. 

2.  Hvilke  af  Evangeliets  Lærdomme  er  særlig  egnede  til  at 
vække  og  øge  Selvrespekt? 

3.  Hvorfor  er  Selvrespekt  det  bedste  Motiv? 

4.  Forklar  Forskellen  mellem  sund  Selvrespekt  og  saadanne 
Egenskaber  som  falsk  Stolthed,  Egoisme  eller  Forfænge- 
lighed. 


LEKTIE  FOR  TREDIE  SØNDAG  I  JUNI. 

Selvbestræbelse  —  Princippet  for  Fremgang. 
Henvisning:  Pagtens  Bog  6:  3  og  13. 

Der  er  intet,  som  bliver  saa  skødesløst  behandlet  som  den 
værdifulde  Tid.  Meget  af  denne  Tidsspilde  kommer  af,  at  Men- 
neskene tænker,  at  de  kan  opnaa,  hvad  de  ønsker,  paa  nogen 
anden  Maade  end  ved  Selvbestræbelse. 

Den  Paastand,  at  individuel  Vækst  og  Udvikling  beror  paa 
Loven  om  Selvbestræbelse,  er  et  andet  Princip  i  den  moderne 
Opdragelsesteori.  Det  er  ikke  nogen  ny  Idé.  Buddhas  sidste 
Ord  til  sine  Tilhængere  var:  »Mine  Brodre,  udarbejd  eders 
egen  Frelse  med  Flid  og  vær  et  Lys  for  hverandre.«  Zoroaster 
og  Konfucius  kom  med  lignende  Udtalelser.  Men  tydeligst 
har  Mesteren  fra  Nazaret  udtrykt  det,  naar  han  siger:  »Der- 
som I  gør  de  samme  Gerninger,  som  jeg  gør,  kan  I  ogsaa  gore 
de  Ting,  som  jeg  gør.«  Gør  Gerningerne  og  kend  Loven. 

I  Opdragelsessystemet  har  Instruktionsmetoden  svinget, 
ligesom  en  Pendul,  mellem  to  Yderligheder.  Paa  den  ene 
Side  har  Eleverne  været  overladt  til,  helt  paa  egen  Haand,  at 
udarbejde  deres  egen  Maade  til  at  tilegne  sig  Kundskaber. 
Denne  blinde  Søgen  har  foraarsaget  en  Mængde  Tidsspilde  og 
ofte  ledet  Eleven  bort  fra  det  virkelige  Maal. 

Den  anden  Yderlighed  er  bygget  paa  den  Opfattelse,  at 
medmindre  et  Barn  er  naturlig  interesseret  i  et  Emne,  er  det 
unyttigt  at  studere  det.  Ud  fra  denne  Teori  har  Lærerne  i  de 
senere  Aar  søgt  at  udarbejde  en  teknisk  Metode,  efter  hvilken 
Elevens  Opmærksomhed  søges  vakt  og  vedligeholdt  uden 
nogen  som  helst  Anstrengelse  fra  dennes  Side.  Det  er  ind- 
lysende, at  denne  sidste  Metode  har  let  ved  at  gøre  Eleven 
uselvstændig  og  afhængig  af  ydre  Paavirkning. 

Fra  den  allerforste  Tid  skal  Barnet  lære,  at  det  maa  be- 

tale  for,  hvad  det  faar.  Intet  andet  kan  hjælpe  det  saa  meget 
til  at  anvende  dets  Tid  og  Energi  paa  en  rigtig  Maade.  Den 
fejlagtige  Opfattelse,  at  man  skal  forsøge  at  faa  noget  for 
intet,  vil  da  forsvinde.  Vi  vil  udvikle  os  til  en  Menneske- 
race, som  kun  ønsker  at  faa  det,  som  vi  har  ærligt  fortjent. 
Det  vil  igen  bane  Vejen  for  en  praktisk  Anvendelse  af  den 
store  Lov  om  Lighed,  Retfærdighed  og  Ret. 

Den  ærlige  Sjæl,  som  er  villig  til  at  paatage  sig  sit  An- 
svar, hylder  Princippet  om  Selvbestræbelse  som  den  største 
af  alle  Love.  Det  bestyrker  den  absolute  Tro  paa  Guds  Ret- 
færdighed, og  det  gør  det  muligt  for  enhver  at  opnaa  al  den 
Udvikling,  man  er  villig  til  at  betale  for. 

Jesu  Kristi  Evangelium  lærer  os,  at  Gud  ikke  gør  for  Men- 
nesket det,  som  det  kan  gøre  for  sig  selv,  men  kun  det,  som 
Mennesket  ikke  er  istand  til  at  udføre.  Dette  fremgaar  af, 
at  Peter  blev  sendt  til  Kornelius,  og  at  Johannes  den  Døber 
beseglede  Præstedømmet  paa  Joseph  Smith  og  Oliver  Cow- 
dery,  og  derefter  befalede  dem  at  dobe  hverandre.  Jesus 
Kristus  led  Døden  for  vore  Synder,  fordi  Menneskene  ikke 
paa  nogen  anden  Maade  kunde  blive  frelst,  men  hvert  enkelt 
Menneske  maa  udarbejde  sin  egen  Ophøjelse  ved  Lydighed 
til  Evangeliets  Love.  Vi  udfører  stedfortrædende  Arbejde  i 
Templerne  for  de  dode,  men  kun  fordi  de  ikke  selv  er  istand 
til  at  gøre  det. 

Spørgsmaal: 

1.  Er  det  muligt  for  Dem  at  forvente  mere,  end  De  har  gjort 
Dem  fortjent  til,  og  paa  samme  Tid  tro  paa  en  retfærdig 
Gud? 

2.  Nævn  nogle  af  de  Fordele,  som  vil  komme  af  at  forvente 
blot  de  Ting,  man  har  gjort  sig  fortjent  til. 

3.  Hvorfor  tror  De,  de  store  Læremestre  har  fremhævet  Selv- 
bestræbelse som  en  Fremskridtslov? 

4.  Kan  Læren  om  stedfortrædende  Arbejde  overdrives? 


Lektier  for  Børneklasser  (10 — 14  Aar). 

LEKTIE  FOR  FORSTE  SØNDAG  I  JUNI. 

Jakob.  (Fortsættelse.) 

Jakob  er  blevet  det  store  Forbillede  for  det  hebræiske  Folk. 

Hans  Liv  var  en  stadig  Kamp,  og  som  oftest  opnaaede  han 

det,  han  kæmpede  for.  Han  maatte  kæmpe  for  at  opnaa  øko- 

nomi.sk  Uafhængighed,  for  at  skaffe  sig  Kreaturer  og  andre 
Ting.  Han  maatte  kæmpe  for  den  Jord,  hvorpaa  han,  og 
senere  hans  Efterkommere,  levede.  Han  maatte  endog,  for- 
tælles der,  kæmpe  med  en  Engel  for  at  opnaa  en  Velsignelse. 
Denne  Kamp  med  Engelen  er  maaske  den  største  Begivenhed 
i  hele  Jakobs  Liv.  De  allerfleste  Mennesker  maa  gennemgaa 
en  lignende  Kamp,  men  i  aandelig  Henseende,  for  at  faa  den 
rette  Aand  og  den  rigtige  Maade  at  tænke  paa. 

Indtil  den  Tid  havde  Jakob  været  egoistisk  og  egenkærlig. 
Han  havde  tilvendt  sig  Førstefødselsretten,  han  havde  skaf- 
set  sig  sin  Faders  Velsignelse  paa  en  bedragerisk  Maade,  han 
blev  rig  ved  at  være  uærlig  mod  Laban.  Laban  havde  rigtig- 
nok hellerikke  været  ærlig  mod  ham.  Men  det  var  jo  ingen 
Grund;  til,  at  Jakob  skulde  være  uærlig  mod  ham. 

Jakob  havde  været  hjemme  fra  i  20.  Aar.  Han  vendte  nu 
tilbage  som  en  rig  Mand.  Men  han  var  ikke  lykkelig.  Han 
vidste,  han  skulde  mode  en,  han  havde  syndet  imod.  Han 
skulde  møde  sin  Broder,  som  han  ikke  havde  set  i  20  Aar. 
Da  han  hørte,  at  Esau  kom  ham  i  Mode  med  400  Mand,  blev 
han  meget  bange.  Vi  synes  aldrig  om  at  mode  Folk,  vi  har 
været  uærlige  imod.  Kampen  med  Engelen  kan  have  mange 
forskellige  Betydninger,  set  fra  forskellige  Synspunkter.  Vi 
vil  betragte  den  paa  den  Maade,  at  Jakobs  gode  Egenskaber 
gennem  denne  Kamp  vinder  Sejr  over  de  daarlige.  Naar  han 
nu  skal  mode  sin  Broder,  mindes  han  forskellige  Episoder  fra 
sine  Ungdomsdage.  Hans  Samvittighed  volder  ham  Besvær, 
og  vi  kan  ikke  undres  over,  at  han  var  bange  for  at  møde  sin 
Broder.  Han  havde  ikke  blot  sig  selv  at  kæmpe  imod,  for  naar 
man  gør  galt,  har  man  ogsaa  andre,  som  maa  overvindes. 
Man  maa  kæmpe  mod  Herren  for  at  faa  Tilgivelse. 

Vi  siger  ikke,,  at  dette  er  den  egentlige  Betydning  af  Jakobs 
Kamp.  Men  det  er  en  god  Betydning  for  os.  Det  er  sikkert,  at 
efter  denne  Begivenhed  fik  Jakob  ikke  alene  et  nyt  Navn, 
men  ogsaa  en  ny  Natur,  og  det  er  en  Ting  af  den  allerstorste 
Betydning, 

Spørgsmaal: 

1.  Hvilket  Navn  fik  Jakob  efter  Kampen  med  Engelen?  Hvil- 
ken Betydning  har  dette  Navn? 

2.  Fortæl  om  Jakobs  Mode  med  sin  Broder  Esau.  (1.  Mos.  33.) 

3.  Find  Navnene  paa  Jakobs  Sønner.  (1.  Mos.  35:  22—26.) 

4.  Hvorfor  er  det  saa  vigtigt  at  lære  Navnene  paa  Jakobs 
Sonner?  Hvor  mange  kan  du  nævne? 

5.  Fortæl  om  Isaks  Begravelse.  (1.  Mos.  35:  27—29.) 

LEKTIE  FOR  ANDEN  SØNDAG  I  JUNI. 

Josef. 

Der  var  mange  Grunde  til,  at  Josef  skulde  være  sin  Fa- 
ders Yndlingssøn.  For  det  første  var  han  Søn  af  Rachel,  som 
Jakob  elskede  saa  hojt.  For  det  andet  var  han  det  næstyngste 
af  Jakobs  Børn  og  viste  tidlig  de  mange  gode  Egenskaber, 
som  de  allerfleste  Forældre  vilde  sætte  Pris  paa  hos  deres 
Born.  Josef  staar  i  Israels  Historie  som  et  Eksempel  paa  en 
ædel  Mand,  som  frelser  sin  Familie  og  som  opnaar  at  blive 
navnkundig  i  et  fremmed  Land.  Men  ikke  alene  dette.  Han  er 
ogsaa  blevet  et  Eksempel  paa  en  god  Dreng,  Son  og  Broder. 

Josef  nærede  ogsaa  en  inderlig  Kærlighed  til  sin  Fader  og 
gjorde  alt  for  at  glæde  ham.  Dette  bidrog  til  at  opvække  Brø- 
drenes Had  og  Misundelse.  Desuden  havde  Josef  mange 
underlige  Dromme,  særlig  to,  som  forargede  hans  Brodre 
meget.  Disse  to  Drømme  syntes  at  tyde  paa,  at  han  en  Gang 
vilde  komme  til  at  herske  over  dem.  Det  var  jo  ikke  saa  under- 
lig, at  hans  ældre  Brodre  ikke  syntes  om  dette,  og  deres  Had 
steg,  indtil  de  en  Dag  besluttede  at  dræbe  ham. 

Vi  vil  naturligvis  ikke  undskylde  Brodrene.  De  syndede,  og 
de  fik  ogsaa  deres  Straf.  Men  vi  kan  alligevel  forstaa  deres 
Følelser,  og  vi  ser  her,  hvorledes  Bibelen  er  i  fuld  Overens- 
stemmelse med  sand  menneskelig  Natur. 

Der  var  imidlertid  to  af  Brodrene,  som  viste  lidt  Medliden- 
hed. Det  var  Ruben  og  Juda.  Ruben  overtalte  dem  til  at  kaste 
ham  i  en  tom  Brønd,  idet  han  tænkte,  at  han  om  Natten 
kunde  vende  tilbage  og  frelse  ham.  Men  Juda  overtalte  dem 
til  at  sælge  Josef  til  nogle  Købmænd,  som  kom  forbi.  Her 
begynder  Josefs  virkelige  Roman.  En  Dreng,  der  bliver  solgt 
som  Slave,  føres  til  et  fremmed  Land  og  oparbejder  sig  til 
hojeste  Stilling  i  dette  Land.  Den  Josef,  som  var  hadet  af  sine 
Brodre,  bliver  den  mægtige  Josef,  som  var  elsket  og  æret  af 
Prinser. 

Men  lad  os  vende  tilbage  til  Josefs  Brødre.  Her  lærer  vi  den 
forste  store  Hemmelighed,  som  knyttes  til  at  gøre  noget  galt. 
Naar  vi  gør  en  god  Gerning,  saa  er  der  ikke  mere  forbundet 
dermed  for  vort  Vedkommende.  Men  hvis  vi  gør  en  ond  Ger- 
ning, synes  der  ingen  Ende  at  være  paa  den.  En  daarlig 
Handling  maa  dækkes  over,  dette  forer  til  Løgn,  og  Løgnen 
gør  det  nødvendigt  at  fortsætte  en  hel  Række  af  daarlige  Ger- 
ninger, saa  vi  tilsidst  næsten  er  ude  af  Stand  til  at  tale  Sand- 
hed. Lad  os  iagttage  disse  Brodre.  Først  var  de  misundelige, 

saa  hadefulde,  saa  tænkte  de  paa  at  dræbe  Josef,  derefter, 
efter  at  de  havde  solgt  ham,  blev  det  nødvendigt  for  dem  at 
lyve,  først  een,  siden  flere  Gange,  og  tilsidst  blev  det  umulig 
for  dem  at  føle  sig  lykkelige  i  deres  Faders  Nærværelse.  Des- 
uden kunde  de  aldrig  føle  sig  lykkelige  i  hverandres  Selskab, 
for  de  havde  en  tung  Hemmelighed  at  dele.  De  havde  ikke 
længere  Tillid  til  hverandre.  Uden  Tillid  er  personlig  Sam- 
vær en  Umulighed.  Uden  personlig  Omgang  og  Samvær  er 
Livet  mislykket.  Denne  Beretning  om  Josef  og  hans  Brødre 
er  ikke  blot  en  Søndagsskolelektie.  Den  er  en  Livets  Lektie. 

Spørgsmaal: 

1.  Hvem  var  Josefs  Moder?  Hvad  hed  hendes  anden  Søn? 

2.  Fortæl  om  Josefs  to  Drømme.  Forklar  Betydningen. 

3.  Hvem  var  Ismaeliterne?  (1.  Mos.  16:  15.) 

4.  Kan  du  give  tre   Grunde,  hvorfor  Josefs  Brødre  hadede 
ham? 

5.  Hvem  var  Potifar?  Hvorfor  fortalte  hans  Hustru  usande 
Ting  om  Josef? 


LEKTIE  FOR  TREDIE  SØNDAG  I  JUNI. 

Josef.  (Fortsættelse.) 

Det  saa  ud  til  at  lysne  for  Josef  en  Stund,  efter  at  han  var 
solgt  som  Slave  til  Potifar  i  Ægypten.  Potifar  syntes  godt  om 
ham  paa  Grund  af  hans  Ærlighed  og  lod  ham  faa  tilbage  alle 
hans  Rettigheder  som  en  fri  Mand. 

Men  dette  varede  ikke  længe.  Endnu  en  Gang  blev  han  et 
Offer  for  andres  Ondskab  og  blev,  som  Følge  heraf,  kastet  i 
Fængsel,  hvor  han  blev  i  to  Aar.  Her  opførte  han  sig  saa 
godt,  at  han  blev  foretrukket  for  de  andre  Fanger,  og  han 
fik  Overopsyn  over  dem.  Blandt  disse  var  to  af  Kongens 
Tjenere.  De  var  blevet  kastet  i  Fængsel,  fordi  Kongen  var 
blevet  vred  paa  dem.  Den  ene  var  Kongens  Mundskænk,  den 
anden  var  hans  øverste  Bager. 

En  Gang  havde  Mundskænken  en  Drøm,  som  Josef  ud- 
tydede for  ham.  Josef  fortalte  ham,  at  han  skulde  blive  fri 
igen,  og  bad  ham  ikke  glemme  ham,  naar  han  blev  fri.  Det 
skete,  som  Josef  havde  sagt.  Men  Mundskænken  glemte  at 
gøre  noget  for  Josef. 

Men  en  Gang  drømte  Kongen  to  Drømme,  som  besværede 
ham  meget.  Ingen  vise  Mænd  kunde  udtyde  dem.  Da  kom 

Mundskænken  til  at  tænke  paa  Josef  og  fortalte  Kongen  om 
ham.  Kongen  sendte  da  Bud  efter  Josef. 

Vi  drømmer  som  Regel  om  Ting,  vi  har  med  at  gore.  Saa- 
ledes  var  ogsaa  Kongens  Drøm.  De  Ting,  der  beskæftigede 
Kongen  mest,  var  Sporgsmaalet  om  at  skaffe  tilstrækkelig 
Føde  for  sit  Folk.  Den  Drøm,  Kongen  drømte,  var  meget  na- 
turlig for  ham,  og  da  Josef  udtydede  den  for  ham,  kunde 
Kongen  straks  se,  at  Udtydningen  var  rigtig.  Han  saa  ogsaa, 
at  Josef  vilde  blive  en  meget  god  Raadigver,  saa  i  Stedet  for 
at  sende  ham  tilbage  til  Fængslet,  gav  han  ham  en  høj  Stil- 
ling ved  sit  Hof.  Han  fik  Lov  at  bære  samme  Klæder  som  de 
rige  og  mægtige  og  fik  Lov  at  kore  rundt  i  en  Vogn  og  have 
Overopsynet  med  Indhøstningen.  Josef  troede,  at  Kongens 
Drøm  var  sand,  saa  han  søgte  paa  alle  Maader  at  ordne  alt, 
saa  Folket  trygt  kunde  gaa  den  Hungersnød  i  Mode,  som 
Drømmen  fortalte  om.  Paa  den  Tid  var  Kongen  absolut  Ene- 
hersker. Han  ejede  Landet  og  alt  det,  som  blev  produceret  der. 
Derfor  kunde  Josef  køre  i  sin  Vogn  over  hele  Ægyptens 
Land  og  lede  alt  Jordbrugsarbejde.  Han  tog  alt  Kornet  fra 
Landmændene  og  lod  dem  kun  beholde  saa  meget,  som  de 
behøvede  til  Føde  og  Sædekorn.  Men  han  fortalte  dem  ikke, 
hvorfor  han  gjorde  det.  Kornet  opbevarede  han  i  store  For- 
raadshuse.  Folket  undrede  sig  sandsynligvis  over,  hvorfor  Jo- 
sef gjorde  dette  Aar  efter  Aar.  Kongens  Tillid  til  Josef  maa 
have  været  meget  stor,  for  der  har  sikkert  været  mange 
Klager,  eftersom  Josef  kom  Aar  efter  Aar  og  tog  alt  det  over- 
flødige Korn  bort. 

Sporgsmaal: 

1.  Fortæl  Historien  om  Mundskænkens  Drom.  Fortæl  Josefs 
Udtydning. 

2.  Fortæl  om  Bagerens  Drom  og  dens  Udtydning.  Hvorledes 
gik  det  med  Bageren? 

3.  Fortæl  om  Kongens  Drom.  Hvad  var  Udtydningen? 

4.  Hvilken  Plan  havde  Josef  for  at  forebygge  Hungersnød? 

5.  Hvor  gammel  var  Josef,  da  han  blev  Faraos  Hovedsmand? 
(1.  Mos.  41:  46.) 

6.  Hvem  var  Josefs  Hustru?  (1.  Mos.  41:  45.) 

7.  Havde  Josef  nogen  Sonner? 

Lektier  for  Børneklasser  (under  10  Aar). 
LEKTIE  FOR  FØRSTE  SØNDAG  I  JUNI. 

Elisas  Mirakler. 

I  Dag  vil  vi  gentage  nogle  af  de  Historier,  vi  har  om  Pro- 
feten Elisa.  Vi  hørte  om,  at  han  gik  ude  paa  Marken  og 
pløjede.  Hvad  Slags  Dyr  havde  han  til  at  trække  Ploven, 
Heste  eller  Okser?  Hvor  mange  havde  han?  (1.  Kong.  19:  19.) 
Hvad  Slags  Klæder  havde  han?  Hvem  kom  for  at  besøge 
ham?  Hvad  ønskede  Elias,  at  han  skulde  gøre?  Hvad  svarede 
Elisa?  Efter  at  Elias  var  optaget  til  Himmelen,  blev  Elisa  vel- 
signet af  Herren  til  at  gøre  mange  vidunderlige  Ting.  Fortæl 
Historien  om  Kvinden  i  Shunam.  Hvorledes  hjalp  hun  Elisa? 

Lad  os  erindre  Beretningen  om  Naamans  Hustru  og  den 
lille  jødiske  Pige.  Hvorfor  græd  Naamans  Hustru?  Hvad  for- 
talte den  lille  Pige  hende?  Hvad  gjorde  Naaman?  Da  Naaman 
kom  til  Elisas  Hus,  hvad  vilde  saa  Elisa,  at  han  skulde  gøre? 
Hvad  skete  saa  med  Naaman? 

Tæl  paa  Fingrene  for  at  se,  om  I  kan  huske,  hvor  mange 
Mirakler  Herren  hjalp  Elisa  til  at  udfore. 

Da  Elisa  var  blevet  gammel  og  syg,  kom  Israels  Konge, 
Joas,  ned  for  at  besøge  ham.  Han  græd  over  ham  og  sagde 
de  samme  Ord,  som  Elisa  havde  sagt,  da  han  saa  sin  Mester 
Elias  blive  taget  op  til  Himmelen.  Disse  Ord  var:  »Min  Fader, 
min  Fader.  Israels  Vogne  og  hans  Ryttere!«  Da  sagde  Elisa 
til  ham:  »Tag  Rue  og  Pile.«  Og  Kongen  tog  en  Bue  og  nogle 
Pile.  Da  sagde  han  til  Israels  Konge:  »Læg  din  Haand  paa 
Buen,«  og  han  lagde  sin  Haand  paa  den,  og  Elisa  lagde  sine 
Hænder  paa  Kongens  Hænder. 

Og  han  sagde:  »Luk  det  Vindue  op  imod  Østen,«  og  han 
lukkede  det  op;  og  Elisa  sagde:  »Skyd!«  og  han  skød.  Da 
sagde  Elisa:  »Dette  betyder,  at  du  skal  slaa  dine  Fjender  i 
Syrien.« 

Da  besluttede  Elisa  at  prøve,  om  Kongen  var  stærk  nok  til 
at  slaa  sine  Fjender,  ikke  een  Gang,  men  mange  Gange.  Han 
bad  ham  tage  Pilene  igen  og  slaa  imod  Jorden,  som  om  han 
skulde  slaa  en  hel  Hær.  Og  Kongen  slog  mod  Jorden  tre 
Gange,  og  saa  holdt  han  op. 

Da  Elisa*  saa  det,  blev  han  bedrøvet  og  vred  og  sagde  til 
Kongen:  »Havde  du  slaaet  fem  eller  seks  Gange,  saa  skulde 
du  have  slaaet  Syrerne,  indtil  du  havde  gjort  Ende  paa  dem. 
Men  nu  skal  du  kun  slaa  Syrerne  tre  Gange.« 

Kort  Tid  efter  døde  Profeten  Elisa  og  blev  begravet  under 
stor  Deltagelse  af  alle  de  Mennesker,  der  elskede  ham. 

LEKTIE  FOR  ANDEN  SØNDAG  I  JUNI. 

Jonas  er  ulydig. 
Tekst:  Jonas  1. 

Der  var  en  Gang  en  god  Mand,  som  hed  Jonas.  Herren 
holdt  saa  meget  af  ham,  at  han  talte  til  ham.  Og  alligevel 
gjorde  denne  Mand,  som  skulde  vide  bedre,  noget  meget  galt. 
Og  naar  Folk  gør  noget,  som  er  galt,  vil  de,  for  eller  senere, 
blive  straffede  for  det. 

Husker  du,  hvorledes  Naaman  næsten  var  ulydig  mod 
Profeten  Elisas  Ord?  Hvad  var  det,  Elisa  onskede,  at  Naaman 
skulde  gøre  for  at  bilve  helbredet?  Hvorfor  vilde  Naaman  ikke 
gore  det?  Hvorfor  gjorde  han  det  alligevel?  Hvilken  Straf 
vilde  han  have  faaet,  dersom  han  havde  været  ulydig?  Men 
hvilken  vidunderlig  Velsignelse  fik  han,  fordi  han  var  lydig? 

Men  det  gik  værre  med  stakkels  Gehazi.  Efter  at  han  i 
mange  Aar  havde  været  lydig,  var  han  ulydig  en  Dag.  Hvor 
mange  Penge  fik  han  af  Naaman?  Og  hvad  var  hans  Straf? 
Hvad  vilde  du  helst  have,  dit  Helbred  eller  mange  Penge  og 
smukke  Klæder? 

Nu,  Jonas  var  en  Gang  lige  saa  taabelig  som  Gehazi.  Han 
tænkte,  han  kunde  flygte  bort  fra  Herren  ved  at  rejse  til  en 
anden  By.  En  Dag  sagde  Herren  til  ham:  »Jonas,  staa  op 
og  gaa  til  Staden  Ninive.  Folket  der  er  ugudeligt  og  glemmer 
Herren.  Gaa  og  fortæl  dem,  at  hvis  de  ikke  omvender  sig,  vil 
deres  smukke  By  blive  ødelagt  inden  40  Dage.« 

Men  Jonas  var  bange  for  at  gore,  som  Herren  befalede  ham, 
og  gik  derfor  til  en  Havneby,  der  hed  Joppe,  og  gik  der  om- 
bord paa  et  Skib,  som  sejlede  til  en  anden  By,  der  hed  Tarsis. 

Medens  Jonas  var  ombord  paa  Skibet,  kom  der  et  voldsomt 
Uvejr,  saa  Skibet  var  lige  ved  at  gaa  under.  Da  blev  Sø- 
mændene bange,  og  alle  raabte  hver  til  sin  Gud.  (Du  maa 
huske  paa,  at  i  den  Tid  var  der  mange,  som  bad  til  Guder  af 
Træ  og  Sten.)  Sømændene  var  saa  bange,  at  de  kastede  Lasten 
ud  i  Soen  for  at  lette  Skibets  Vægt,  saa  det  ikke  skulde  synke. 

Jonas  laa  og  sov,  men  Skibsforeren  kom  og  vækkede  ham 
og  bad  ham  raabe  til  sin  Gud,  for  at  Skibet  ikke  skulde  gaa 
under.  Og  Somændene  sagde  til  hverandre:  »Lad  os  kaste 
Lod  for  at  se,  hvem  der  er  Skyld  i,  at  dette  Uvejr  er  kommet 
over  os.«  Loddet  faldt  paa  Jonas.  Da  fortalte  han  dem,  hvem 
han  var,  og  hvad  han  havde  gjort.  Somændene  blev  meget 
forskrækkede  og  vidste  ikke,  hvad  de  skulde  gøre.  Men  Jonas 
sagde:  »Tag  mig  og  kast  mig  ud  i  Soen,  saa  holder  nok 
Stormen  op.  Thi  jeg  ved,  at  jeg  er  Skyld  i  Uvejret.« 

Saa  tog  de  og  kastede  ham  ud  i  Søen,  og  Uvejret  holdt 
straks  op.  Da  begyndte  Mændene  at  frygte  Herren  og  ofrede 
ham  et  Takoffer  og  lovede  at  blive  bedre  Mennesker. 

Herren,  som  er  en  barmhjertig  Gud  og  elsker  sine  Børn, 
tog  Vare  paa  Jonas.  Han  sørgede  for,  at  en  stor  Fisk  kom  og 
slugte  ham.  Her  i  Hvalfiskens  Bug  laa  Jonas  i  tre  Dage  og 
tre  Nætter,  og  hele  Tide  laa  han  og  sørgede  over,  at  han  ikke 
havde  været  lydig  mod  Herren. 

Næste  Gang  skal  vi  høre  mere  om  Jonas. 


LEKTIE  FOR  TREDIE  SØNDAG  I  JUNI. 

Jonas  omvender  sig. 
Tekst:  Jonas  2:  3. 

Du  husker,  at  Herren  havde  kaldet  Jonas  til  at  gaa  og  pne- 
dike  Evangeliet  til  Folket  i  Ninive,  men  at  han  ikke  vilde  gøre 
delle.  Saa  besluttede  han  at  gaa  til  et  andet  Sted,  hvor  han 
tænkte,  Herren  ikke  kunde  se  ham.  Tror  du,. Herren  kan  se 
overalt?  Nu,  Jonas  fandt  snart  ud,  at  han  kunde,  for  en  stor 
Storm  opstod.  Hvem  var  Skyld  i  denne?  Jonas,  som  vidste, 
han  havde  gjort  galt,  blev  bedrøvet  over,  hvad  han  havde 
gjort,  og  bad  Sømændene  at  kaste  ham  overbord.  Da  vor 
himmelske  Fader  saa,  at  han  var  bedrøvet  over  sin  Synd  og 
gerne  vilde  omvende  sig,  sørgede  han  for,  at  en  stor  Fisk 
kom  og  slugte  ham. 

Medens  Jonas  laa  dernede  i  Fiskens  Bug,  forstod  han  mere 
og  mere,  hvor  taabelig  han  havde  været,  og  bad  en  inderlig 
Bøn  til  Herren.  Han  bad  ydmygt  om  Tilgivelse  og  lovede  at 
gøre  Herrens  Vilje. 

Herren  horte  hans  Bøn  og  bød  Fisken  at  kaste  ham  op  paa 
det  tørre  Land.  Og  nu  kom  Herrens  Ord  for  anden  Gang  til 
Jonas,  saaledes:  »Gaa  til  Ninive,  den  store  Stad,  og  fortæl  Fol- 
ket dér,  hvad  jeg  har  sagt  dig.« 

Og  denne  Gang  gjorde  Jonas,  som  Herren  bød  ham.  Ninive 
var  en  stor  By.  Det  tog  tre  Dage  at  gaa  igennem  den.  Straks 
Jonas  kom  ind  i  Byen,  begyndte  han  at  raabe:  »Omvender 
eder!  Hold  op  med  at  synde,  ellers  vil  eders  By  blive  odelagt.« 

Da  Folket  hørte  dette,  forstod  de,  at  det  var  Herren,  som 
talte  gennem  Jonas,  og  de  lyttede  til  hans  Ord.  I  de  Dage 
var  det  Skik,  at  naar  de  var  bedrøvede,  klædte  de  sig  i  Sæk 
og  Aske. 

Da  Kongen  hørte,  hvad  Jonas  sagde,  steg  han  ned  fra  sin 
Trone,  iforte  sig  Sæk  og  Aske  og  skrev  en  Bekendtgørelse  til 
sit  Folk.  Denne  Bekendtgørelse  sagde,  at  Folket  skulde  holde 
op  med  at  synde,  og  bede  inderlig  til  Herren  om  at  spare 
dem.  De  skulde  hverken  spise  eller  drikke,  men  kun  bede. 
Han  sendte  ogsaa  Sendebud  ud  til  Folket  med  det  samme 
Budskab. 

Herren  saa,  at  de  virkelig  havde  omvendt  sig,  og  derfor  sagde 
han:  »Jeg  vil  ikke  straffe  dem.«  Og  det*  gjorde  han  ikke. 

Næste  Gang  skal  vi  høre  om  en  anden  Lektie,  som  Herren 
lærte  Jonas. 


REFERAT  FRA  FORAARSKONFERENCEN 
I  AARHUS. 

Foraarskonferencen  i  Aarhus  Distrikt  tog  sin  Begyndelse 
Fredag  2.  Maj  Kl.  8  med  en  vellykket  Koncert.  Sangkoret  med 
Ældste  Robert  L.  Ericksen  som  Dirigent  og  Søster  Gudrun 
Jensen  som  Organist  udførte  et  meget  godt  Program.  Der  var 
desuden  Soloer,  Kvartetter  og  forskellige  Musiknumre.  Mis- 
sionspræsident Holger  M.  Larsen  gjorde  derefter  nogle  Be- 
mærkninger angaaende  Evangeliets  Principper  og  frem- 
hævede særlig  den  store  Betydning,  Sangen  havde  haft  i  Kir- 
kens Historie  og  fremdeles  havde.  Tilstede  var  114. 

Lørdag  Aften  Kl.  7,30  blev  der  afholdt  Mode  under  Præ- 
sidium af  Missionspræsident  Holger  M.  Larsen.  Mødet  blev 
aabnet  ved  Salmen:  »Kom  Hellige«.  Efter  Bon  af  Ældste 
Nephi  M.  Jorgensen  sang  Koret:  »Elskte  Zion«.  Distrikts- 
præsident  James  C.  Ostergaard  bod  Forsamlingen  vel- 
kommen og  optog  Rapport  over  Tilstedværelsen  af  Præste- 
dommet  og  Bestyrelserne  af  de  forskellige  Organisationer. 
Derefter  blev  der  udfort  følgende  Program:  Emne:  »Tilbage- 
blik over  Kirkens  Historie«  af  Ældste  Nephi  M.  Jorgensen, 
Herrekvartet  af  Medlemmer  af  de  Unge  Mænds  Forening, 
Emne:  »Kirkens  Fremtidsudsigter«  af  Ældste  Lars  P.  Jensen 
og  en  Trio  af  Medlemmer  af  Kvindeforeningen.  Broder  Chri- 
stian Sorensen,  som  er  det  ældste  Medlem  i  Aarhus,  lalte  der- 
efter. Soster  Della  V.  Andersen  sang  en  Solo,  og  Broder 
Thorvald  Jensen,  som  nylig  er  indkommet  i  Kirken,  holdt  en 
kort  Tale.  Tilslut  talte  Missionspræsident  Holger  M.  Larsen 


266 

og  opmuntrede  de  Hellige  til  at  opfylde  deres  Pligter  og  være 
Sidste  Dages  Hellige  i  Ordets  rette  Betydning.  Koret  sang 
derefter:  »Hav  Tak  for  Profeten«.  Taksigelse  af  Distrikts- 
præsident  Ira  A.  Christensen  fra  Aalborg.  Til  Slutning  sang 
man  Salmen:  »Missias  han  kommer«.  Tilstede  var  69. 

Søndagsskolen  blev  afholdt  Kl.  10  Søndag  Morgen  under 
Ledelse  af  Broder  N.  P.  Thompsen  og  overværedes  af  følgende 
besøgende  Missionærer:  Missionspræsident  Holger  M.  Larsen, 
Distriktspræs.  Ira  A.  Christensen  fra  Aalborg,  Ældsterne  Juel  L. 
Andreasen,  F.  Lynn  Michelsen,  Sylvester  W.  Muir  og  Søstrene 
Della  V.  Andersen  og  Eva  M.  Giertsen  foruden  de  Missio- 
nærer, som  arbejder  i  Aarhus  Distrikt.  Søndagsskolen  blev 
aabnet  med  Salmen:  »I  vort  elskte  Deseret«.  Bon  af  Inger 
Møller,  hvorefter  man  sang  Salmen:  »Jeg  tjener  Gud,  mens 
jeg  er  ung«.  Søndagsskolens  Bestyrer  bød  alle  velkom- 
men, hvorefter  Børnene  udførte  et  udmærket  Program.  Ældste 
William  Andersen  talte  over  Emnet:  »Evangeliets  Indførelse 
i  Danmark«,  og  Missionspræsident  Holger  M.  Larsen  omtalte 
Bet}^dningen  af,  at  Kirken  overalt  ledes  efter  samme  System, 
og  hvorledes  Udvikling  og  Fremgang  er  afhængig  af  Villig- 
hed til  at  følge  de  ledende  Brødres  Raad  og  Instruktioner. 
Søndagsskolen  afsluttedes  med  Salmen:  »Tak  for  vor  Skole«. 
Taksigelse  af  Broder  Emil  Thomsen  fra  Silkeborg.  Tilstede 
var  120. 

Konferencen  fortsattes  Søndag  Eftermiddag  Kl.  2.  Modet 
blev  ledet  af  Distriktspræsident  James  C.  Ostergaard  og  aab- 
net med  Salmen:  »Vaagn  op,  hør  Rosten  lyder«.  Efter  Bøn  af 
S.  P.  Simonsen  sang  Koret:  »Der  er  Skønhed  her  paa  Jord«. 
Præs.  Holger  M.  Larsen  foreslog  derefter  Kirkens  Autoriteter 
til  Opholdelse,  saaledes  som  de  var  opholdt  ved  sidste  Kon- 
ference i  Salt  Lake  City,  ligeledes  John  A.  Widtsoe  som  Præ- 
sident over  den  europæiske  Mission;  Leah  D.  Widtsoe  som 
Præsidentinde  over  de  Kvindelige  Hjælpeforeninger  i  den 
europæiske  Mission;  Holger  M.  Larsen  som  Præsident  over 
den  danske  Mission;  Vera  S.  Stone  Sekretær  for  den  danske 
Mission;  Della  V.  Andersen  Stenograf  og  Bogholder  for  den 
danske  Mission  og  Eva  M.  Giertsen  Redaktionssekretær  og 
Translatør  for  »Skandinaviens  Stjerne«.  Ældste  Robert  L. 
Ericksen  blev  hæderligt  aflost  fra  sin  Mission  med  Tilladelse 
til  at  rejse  hjem.  Ældste  James  C.  Ostergaard  blev  hæder- 
ligt afløst  som  Præsident  over  Aarhus  Distrikt'  og  forflyttet 
til  Island.  Ligeledes  blev  det  foreslaaet  at  indsætte  Ældste 

Lars  P.  Jensen  som  Præsident  over  Aarhus  Distrikt.  Alle  For- 
slag blev  enstemmigt  vedtaget.  Derefter  foreslog  Præs.  James 
G.  Ostergaard  følgende  Missionærer  til  at  virke  i  Aarhus  Di- 
strikt: Ældsterne  Lars  P.  Jensen,  Kenneth  Lauritzen  og  Paul 
L.  Pehrsen  i  Aarhus,  William  N.  Andersen  og  Edward  P.  Niel- 
sen i  Randers,  Nephi  M.  Jorgensen  og  Elvin  G.  Jørgensen  i 
Silkeborg,  Joseph  W.  Johnsen  og  Elden  La  Vern  Nelsen  i 
Herning,  Howard  L.  Jensen  og  Bernard  O.  Andersen  i  Hor- 
sens. Enstemmigt  vedtaget. 

Derefter  var  der  en  Duet  af  Saksofon  og  Violin  af  Ældsterne 
Kenneth  Lauritzen  og  Edw.  P.  Nielsen.  Broder  Emil  Thomsen 
fra  Silkeborg  talte  over  Emnet:  »Evangeliets  Broderskab«.  Til 
Afveksling  sang  Koret  Salmen:  »Ydmygt  med  Ærbødighed «. 
Soster  Eva  M.  Giertsen  talte  over  Emnet:  »Kvindens  Fri- 
gørelse under  Evangeliets  Ledelse«.  Derefter  var  der  korte 
Taler  af  følgende  Missionærer:  James  G.  Ostergaard,  Lars  P. 
Jensen,  Bernard  O.  Andersen,  Della  V.  Andersen  og  Missions- 
præsident  Holger  M.  Larsen. 

Koret  sang:  »Du,  som  dadler  og  fordømmer«.  Taksigelse  af 
N.  M.  Jonasen.  Til  Slutning  sang  Koret  »Hosianna«.  Der  var 
105  tilstede. 

Mødet  Sondag  Aften  Kl.  7  lededes  af  Præs.  James  C.  Oster- 
gaard og  aabnedes  med  Salmen:  »Fra  Himlens  høje  Hvælv«. 
Bon  af  Ældste  Juel  L.  Andresen.  Derefter  sang  Koret:  »Al- 
magts Gud«.  Ældste  Paul  L.  Pehrsen  talte  om  »Denne  Hus- 
holdnings Ledere«.  Soster  Della  V.  Andersen  sang  en  Solo. 
Derefter  talte  Præs.  Lars  P.  Jensen  over  Emnet:  »Frelse  for 
alle«.  Til  Afveksling  sang  Koret  et  udvalgt  Nummer,  hvorefter 
Edith  Nielsen  læste  en  Del  Skriftsteder  fra  Bibelen.  Ældste 
Robert  L.  Ericksen  talte  over  Emnet:  »Musik  i  Kirken«.  Til- 
slut talte  Missionspræsident  Holger  M.  Larsen  og  omtalte  Be- 
tydningen af  at  have  et  Vidnesbyrd  om  Evangeliet  og  af  at 
vise  sin  Paaskonnelse  af  dette  Vidnesbyrd  ved  at  være  aktiv 
i  Evangeliets  Tjeneste.  Fremhævede,  at  der  kun  er  een  Vej 
til  Frelse,  og  bar  sit  Vidnesbyrd.  Til  Slutning  sang  Koret: 
»Skal  vi  svigte  vore  Pagter«.  Taksigelse  af  Arthur  Haun, 
hvorefter  Koret  sang:  »Priser  Profeten«.  Der  var  157  tilstede. 

Mandag  afholdtes  Missionarmode,  hvor  17  Missionærer  var 
tilstede.  Tirsdag  Kl.  7,30  blev  der  afholdt  et  godt  besøgt  Grens- 
møde.  Ældsterne  Ericksen  og  Ostergaard  blev  overrakt 
smukke  Erindringsgaver  fra  Aarhus  Gren.  Kl.  9  blev  Kon- 
ferencen afsluttet  med  en  vellykket  Festlighed  og  Basar  til 

Fordel  for  den  Kvindelige  Hjælpeforening.  Et  udmærket  Pro- 
gram blev  udfort,  og  særlig  Begejstring  vakte  de  smukke 
Folkedanse,  som  blev  udfort  af  8  unge  Brødre  og  Søstre  i 
Nationaldragter.  E  M   G 


REFERAT  FRA  FORAARSKONFERENCEN 
I  AALBORG. 

Foraarskonferencen  i  Aalborg  tog  sin  Begyndelse  Lørdag 
den  10.  Maj.  Det  forste  Møde  blev  afholdt  Lørdag  Aften  Kl. 
7,30  og  aabnet  med  Salmen:  »Kom  Hellige«.  Broder  T.  B. 
Jensen  aabnede  Modet  med  Bøn,  hvorefter  Koret  sang:  »Da 
Kristi  Kirke  ved  Guds  Magt«.  Distriktspræsident  Ira  A.  Chri- 
stensen bod  alle  velkommen  og  udtalte  Ønsket  om  en  god 
Konference.  Aftenens  første  Taler  var  Ældste  James  G.  Jen- 
sen, som  talte  over  Emnet:  »Den  forbigangne  Tid«.  Søster 
Kamma  Petersen  spillede  en  Pianosolo,  hvorefter  Ældste 
Grant  L.  Petersen  talte  over  Emnet:  »Den  kommende  Tid«. 
Til  Afveksling  sang  Koret:  »Messias  han  kommer«.  Derefter 
talte  det  ældste  kvindelige  Medlem,  Maren  Fristrup,  og  det 
ældste  mandlige  Medlem,  Albanius  West,  over  Emnet:  »Paa- 
skonnelse  af  mit  Medlemsskab  i  Kirken«.  Efter  en  Solo  af 
Søster  Della  V.  Andersen  talte  to  af  Kirkens  yngste  Med- 
lemmer, Gudrun  Jensen  og  Orson  West,  over  det  samme 
Emne.  Alle  udtalte  deres  Glæde  over  at  være  Medlemmer  og 
fortalte  flere  interessante  Træk  fra  den  Tid,  de  annammede 
Evangeliet. 

Derefter  blev  der  optaget  Statistik  over  Tilstedeværelsen  af 
Medlemmer  af  Præstedommet  og  af  de  forskellige  Organisa- 
tioner. 

Missionspræsident  Holger  M.  Larsen,  som  var  Aftenens  sidste 
Taler,  oplæste  forst  Navnene  paa  nogle  Brodre,  der  var  fore- 
slaaet  til  Forfremmelse  i  Præstedommet,  og  udtalte  derefter  sin 
Taknemlighed  for  den  gode  Aand,  som  havde  været  tilstede, 
og  for  de  gode  Vidnesbyrd,  som  havde  været  baaret.  Udtrykte 
sin  Glæde  over  at  være  Medlem  af  Kirken  og  faa  Lov  at  leve 
paa  Jorden  i  disse  sidste  Dage,  og  opmuntrede  alle  de  Hellige 
til  at  vise  deres  Paaskønnelse  af  Vidnesbyrdet  ved  at  være 
aktive  Medlemmer  og  udføre  deres  Pligter,  ikke  alene  for 
Kirkens,  men  for  deres  egen  Skyld.  Til  Slutning  sang  Koret: 

»Gør,  hvad  er  ret«.  Taksigelse  af  Broder  Elmer  Mørk.  Eller 
Bønnen  sang  Koret:  »Priser  Profeten«.  Tilstede  var  62. 

Søndagsskolen  begyndte  Kl.  10  Sondag  Morgen  med  Afsyn- 
gelsen af  Salmen:  »Vær  velkommen  Søndag  Morgen«.  Soster 
Marion  Leth  aabnede  med  Bøh,  hvorefter  man  sang:  »Nu  tit- 
ter til  hinanden«. 

Søndagsskolens  Forstander,  Broder  Valdemar  Christensen, 
bod  Forsamlingen  velkommen  og  ledede  Modet.  Soster 
Johanne  Pedersen,  talte  over  Emnet:  »Forældreværdighedens 
Betydning  i  Frelsningsplanen«.  Borge  Klitgaard  talte  om: 
»Joseph  Smiths  Ungdom«,  og  Edith  Pedersen  om:  »Joseph 
Smiths  Forældre«.  Evelyn  Gerlach  spillede  en  Pianosolo,  og 
Broder  Emil  A.  Sandberg  talte  over  Emnet:  »Hvorledes  Evan- 
geliet kom  til  denne  Mission«.  Derefter  opfortes  Stykket:  »Det 
herlige  Rige«,  som  fremstiller  forskellige  Episoder  i  Kirkens 
Historie.  Derefter  blev  der  oplæst  en  Hilsen  fra  Missionspræsi- 
dent  Holger  M.  Larsen  i  Anledning  af  »Moders  Dag«.  Tilsidst 
talte  Missionspræsidenten  og  udtrykte  sin  Tilfredsstillelse  med 
Stykket,  som  var  opført,  og  haabede,  at  det  vilde  efterlade  et 
varigt  Indtryk.  Omtalte  Betydningen  af  »Moders  Dag«  og  ud- 
talte sin  Taknemlighed  for  sin  egen  Moder  og  alle  de  gode, 
fromme  Modre  og  Hustru'er,  Verden  havde. 

Til  Slutning  sang  man  Salmen:  »Samler  Solskin«.  Tak- 
sigelse af  Rebekka  Rasmussen.  Tilstede  var  144. 

Sondag  Eftermiddag  Kl.  2  fortsatte  Konferencen.  Mødet 
blev  ledet  af  Distriktspræsident  Ira  A.  Christensen  og  aabnet 
med  Salmen:  »O  sig  hvad  er  Sandhed«.  Bon  af  Christian 
Dietz.  Derefter  fortsattes  med  Salmen:  »Nu  Zions  Banner 
vajer«. 

Den  første  Taler  var  Broder  Valdemar  Gerlach,  som  talte 
over  Emnet:  »Præstedømmet  —  Evangeliets  Broderskab«.  Til 
Afveksling  sang  Koret:  »Mester,  se  Uvejret  truer«.  Emnet: 
»Visdomsordet  —  Hvorledes  det  gavner  Ungdommen«  blev 
behandlet  af  Broder  Andreas  Fristup.  Soster  Della  V.  Ander- 
sen sang  en  Solo,  og  Soster  Eva  M.  Giertsen  talte  over  Emnet: 
»Kvindens  Frigorelse  ved  Evangeliet«. 

Derefter  foreslog  Missionspræsident  Holger  M.  Larsen  Kir- 
kens Generalautoriteter  til  Opholdelse  i  de  Helliges  Tro  og 
Bonnei\  saaledes  som  de  var  foreslaaet  ved  sidste  Halvaars- 
konference  i  Salt  Lake  City.  Ligeledes  foreslog  han  John  A. 
Widtsoe  som  Præsident  over  den  europæiske  Mission  og  Leah 
D.  Widtsoe  som  Prøsidentinde  over  de  Kvindelige   Hjælpe- 


270 

foreninger  i  den  europæiske  Mission,  Holger  M.  Larsen  som 
Præsident  over  den  danske  Mission,  Vera  S.  Stone  som  Se- 
kretær for  den  danske  Mission,  Della  V.  Andersen  som  Steno- 
graf og  Bogholder  for  den  danske  Mission  og  Eva  M.  Giertsen 
som  Redaktionssekretær  og  Translatør  for  »Skandinaviens 
Stjerne«. 

Distriktspræsident  Ira  A.  Christensen  blev  hæderligt  afløst 
fra  sin  Mission  med  Tilladelse  til  at  rejse  hjem.  Som  Præsi- 
dent over  Aalborg  Distrikt  blev  det  foreslaaet  at  indsætte 
Ældste  Niels  P.  Andersen.  Ligeledes  blev  følgende  Missionæ- 
rer foreslaaet  til  at  virke  i  Aalborg  Distrikt:  Ældsterne  Niels 
P.  Andersen,  Juel  L,  Andreasen  og  Victor  D.  Shurtliff  i  Aal- 
borg, James  G.  Jensen  og  Don  W.  Lund  i  Brønderslev,  Otto 
William  Andersen  og  Leslie  P.  Jensen  i  Hjørring  samt  Grant 
L.  Petersen  og  Herbert  Madsen  i  Fjerritslev.  Alle  Forslag  blev 
enstemmig  vedtaget.  Søster  Evelyn  Gerlach  spillede  en  Piano- 
solo. Søster  Elly  Poulsen  fra  Salt  Lake  City  blev  kaldet  paa 
til  at  bære  sit  Vidnesbyrd.  Hun  havde  lige  før  sin  Afrejse 
overværet  Jubilæumkonferencen  i  Salt  Lake  City  og  gav  en 
interessant  Beretning  om  denne.  Derefter  var  der  Taler  af 
Søster  Della  V.  Andersen  og  Distriktspræsidenterne  Ira  A. 
Christensen  og  Niels  P.  Andersen.  Efter  nogle  Bemærknin- 
ger af  Missionspræsident  Holger  M.  Larsen  sang  Koret:  »Lad 
ej  dit  Hjerte  tvivle«.  Broder  Otto  Larsen  sluttede  med  Bøn, 
hvorefter  Koret  sang:  »For  dig  vi  komme«.  Tilstede  var  108. 

Konferencen  fortsattes  Søndag  Aften  Kl.  6,30.  Mødet,  som 
lededes  af  Distriktspræsident  Ira  A.  Christensen,  aabnedes 
med  Salmen:  »I  himmelsk  Fred«.  Bøn  af  Broder  Carlo  Leth, 
hvorefter  Koret  sang:  »Himmelske  Fader«. 

Broder  Elmer  Mørk  læste  et  Stykke  fra  »Den  Kostelige 
Perle«.  Derefter  talte  Ældsterne  Otto  W.  Andersen,  Ira  A. 
Christensen  og  Niels  P.  Andersen  over  henholdsvis  følgende 
Emner:  »Lederne  i  denne  Husholdning«,  »Mormonismens 
Frugter«  og  »Frelse  for  alle«.  Til  Afveksling  sang  Koret:  »Fuld 
af  Gerning  er  min  Dag«.  Efter  at  Emnet:  »Musik  i  Kristi 
Kirke«  var  behandlet  af  Ældste  Juel  L.  Andreasen,  nedbad 
Missionspræsident  Holger  M.  Larsen  Herrens  Velsignels  over 
Forsamlingen,  hvorefter  Koret  sang:  »Du,  som  dadler  og  for- 
dømmer«. Broder  P.  C.  Sørensen  sluttede  Mødet  med  Bon. 
Efter  Bønnen  sang  Koret:  »Kongernes  Konge«.  Tilstede  var  139. 

Mandag  og  Tirsdag  Formiddag  afholdtes  Missionærmode, 
hvor  13  Missionærer  var  tilstede. 


271 

Tirsdag  Aften  afsluttedes  Konferencen  med  et  Grensmode, 
hvor  forskellige  Forandringer  i  Grenens  Organisationer  blev 
foreslaaet  og  vedtaget.  Efter  Grensmødet  blev  der  udfort  et 
godt  Program,  arrangeret  af  den  Kvindelige  Hjælpeforening, 
og  afholdt  en  Pakkeauktion,  som  indbragte  et  pænt  Beløb  i 
Foreningens  Kasse.  E  M   G 


DET  BETYDER  NOGET. 

Det  betyder  noget  at  være  et  Medlem  af  Jesu  Kristi  Kirke  af 
Sidste  Dages  Hellige.  Det  er  ikke  tomme,  betydningsløse  Ord 
eller  en  ligegyldig  Formalitet,  som  kun  betyder  at  have  sit 
Navn  staaende  i  Bøgerne,  nej,  der  ligger  noget  dybere  og  al- 
vorligere til  Grund  for  dette  Medlemsskab,  thi  det  er  et  over- 
ordentlig vigtigt  Skridt  fremad  paa  vor  Livsbane,  et  Skridt, 
som  faar  afgørende  Betydning,  ikke  alene  for  dette  Liv,  men 
ogsaa  for  det  tilkommende. 

Det  betyder  noget  for  os  selv  personlig,  for  vor  Familie,  for 
vor  Omgangskreds,  ja,  selv  det  Samfund  eller  Land  vi  lever  i, 
vil  have  Fordel  deraf.  Hvorfor?  Fordi  vi  er  blevet  Medlemmer 
af  Guds  Kirke,  ikke  noget  Menneskeværk,  men  Guds  Værk, 
ikke  en  Sekt  eller  et  Parti,  udsprungen  fra  en  anden  Kirke, 
ikke  en  Kirke,  som  bærer  et  ufuldkomment  Menneskes  Navn, 
men  en  Kirke,  som  Gud  vor  evige  Fader  er  Ophav  til,  og  som 
bærer  Guds  Søns  Navn,  vor  Frelser  og  Forløser,  Jesus  Kristus. 
En  fuldkommen  Kirke  med  et  fuldkomment  Navn.  Denne 
Kirke  lærer  os  at  praktisere  vor  Tro  i  vore  Gerninger  (se  Jak. 
2:  14 — 26).  Den  lærer  sine  Medlemmer  at  praktisere  Omven- 
delsesprincipet  saaledes,  at  de  bliver  bedre  Mænd  og  Kvinder 
Dag  for  Dag,  ikke  en  Omvendelse  efter  Verdens  Vis,  hvor  man 
omvender  sig  i  Dag  og  i  Morgen  fortsætter  det  tidligere  Liv, 
men  Følgerne  af  en  sand  og  levende  Tro  bliver  sand  Om- 
vendelse. 

Det  betyder  noget,  fordi  den  Religion,  vi  praktiserer,  ikke  er 
en  Søndags-Religion,  men  en  Religion,  som  ogsaa  har  Liv  og 
Interesse  paa  alle  Ugens  Hverdage,  saaledes  at  den  for  os 
bliver  en  aktiv  Religion  hver  Dag  i  Aaret. 

Det  betyder  noget  at  være  Medlem  af  en  Kirke,  som  kan 
gore  Fordring  paa  at  være  af  guddommelig  Oprindelse,  og  som 
har  det  hellige  Præstedomme  i  sin  Midte.  Det  samme  Præste- 

domme,  som  Apostlene  besad  i  fordums  Dage,  den  løsende 
og  den  bindende  Magt. 

Det   er   et   Privilegium,   vi   nyder,   lad   os   paaskonne   det. 

Lad  os  som  vort  Bidrag  i  Jubilæumsaaret  vise  vor  Tro  i  Ud- 
foreisen af  vore  Pligter,  i  en  større  Grad  end  hidtil,  og  maatte 
den  vidunderlige,  inspirerende  Jubilæumsaand  bestandig  gen- 
nemstrømme enhver  af  os,  saaledes  at  1930  maa  blive  et  Re- 
kordaar  med  Hensyn  til  Aktivitet,  thi  Passivitet  vil  aldrig 
bringe  Glæde  og  Tilfredshed,  men  derimod  snarere  det  mod- 
satte. 

Hvad  betyder  Jubilæumsaaret  for  Dem? 

Th.  Bregentoft. 


Emma  Smith  valgt  til  at  hjælpe  sin  Mand. 
I  Juli  1830  blev  Emma  Smith,  Joseph  Smiths  Hustru,  ifølge 
Aabenbaring  udvalgt  til  at  assistere  sin  Mand  med  Skrivnin- 
gen, for  at  Oliver  Cowdery  kunde  ofre  sig  for  andre  Pligter. 
Hun  skulde  ogsaa  gøre  et  Udvalg  af  Sange  til  Brug  for  Kir- 
kens Moder. 


Vidnesbyrd  i  Overensstemmelse  med  Skriften. 

De  Vidnesbyrd,  som  blev  udtalt  af  Vidnerne  til  Mormons 
Bog,  fremkom  ifølge  guddommelig  Aabenbaring  og  var  i  fuld 
Overensstemmelse  med  Skriftens  Ord  om,  at  »ved  to  eller  tre 
Vidners  Mund  skal  en  Sag  afgøres«. 

